Contat pien

Ël contat pien (full contact an lenga anglèisa), a designa, ant jë spòrt ëd combatiment, le pràtiche ëd competission anté che buté fòra combatiment l'aversari a l'é autorisà. As parla dël prinsipi ëd competission dit dël "KO-system". Ant la bòcs anglèisa, a l'é 'l cas ëd le competission dite ëd bòcs amatorial e ëd bòcs professional.

Ansima al teritòri fransèis, la legislassion an materia dë spòrt a arcomanda:
ël "contat pien" a parte da l'età 'd 18 agn compiù për j'atlet tecnicaman avansà.
un minor a peul pa rancontré un magior ant le régole dël "contat pien".

Parèj, për ij cadet ësperimentà (16-17 agn) an dzorpì dle competission técniche ò ëd contat leger, mach ël precombatiment (técniche portà con fòrsa sensa gnun-a arserca ëd buté fòra combatiment) a l'é acetàbil.

An pì, ël contat leger a esist pa fòra 'd Fransa, ant ël sens ëd la legislassion fransèisa: a s'agiss pitòst ëd contat mojen. Sossì a l'é na confrontassion (ciamà motobin ëd soens "middle-style" ant jë Stat Unì) andoa che le técniche a son "arlassà" sensa gnun-a arserca ëd buté fòra combatiment, a diferensa dël precombatiment anté che ij colp a son portà për da bon.

A venta nen confonde l'espression "contat pien" con l'atività full-contact (bòcs merican-a) ch'a l'é në spòrt ëd combatiment a part antrega andoa as treuvo tre forme d'oposission: ël contat leger, ël "precombatiment" ("medium-contat" ò "middle-style") e 'l "contat pien" (a bòta pien-a); a costi as peul giontesse ël semicontat (points-fighting).

Categorìa:Art marsiaj